แบบแสดงรายการข้อมูลประจำปี 2543

บริษัท เอสทีพี แอนด์ ไอ จำกัด (มหาชน)

1.  ประวัติความเป็นมา

 การจัดตั้งบริษัท

บริษัท เอสทีพี แอนด์ ไอ จำกัด ( มหาชน) จดทะเบียนจัดตั้งเป็นบริษัทจำกัด
ตามประมวลกฎหมายแพ่งและพาณิชย์ เมื่อวันที่ 28 มกราคม 2518 ภายใต้ชื่อบริษัท ซิโน-ไทย
เพรสเซอร์ เวสเซล จำกัด มีทุนจดทะเบียนเริ่มแรก 3.0 ล้านบาท โดยผู้ถือหุ้นกลุ่มเดียวกับ บริษัท
ซิโน – ไทย เอ็นจีเนียริ่ง แอนด์ คอนสตรัคชั่น จำกัด ( มหาชน)
ซึ่งเป็นบริษัทรับเหมาก่อสร้างรายใหญ่และเป็นบริษัทจดทะเบียนในตลาดหลักทรัพย์แห่งประเทศไทย

2 . ข้อมูลทั่วไป

2.1 บริษัท เอสทีพี แอนด์ ไอ จำกัด (มหาชน) / STP & I Public Company Limited
(บมจ. 568)

ประเภทธุรกิจ : การแปรรูปผลิตภัณฑ์โครงสร้างเหล็กซึ่งใช้ในการก่อสร้างหรือติดตั้ง (Steel
Fabrication) ภาชนะความดัน (Pressure Vessel) และการผลิตหม้อกำเนิดไอน้ำ
(Boiler)

ที่ตั้ง : สำนักงานใหญ่ตั้งอยู่เลขที่ 69 หมู่ 3 ถนนบางนา-ตราด กม. 53.5 ตำบลคลองตำหรุ
อำเภอเมืองชลบุรี จังหวัดชลบุรี 20000

  โทรศัพท์ (038) 214-131-8 โทรสาร (038) 214-120, 214-139

  สาขาที่ 1 ตั้งอยู่เลขที่ 45/10 หมู่ 4 ถนนบ้านล่าง-หนองบอน ตำบลนิคมพัฒนา
  กิ่งอำเภอนิคมพัฒนา จังหวัดระยอง 21180

  โทรศัพท์ (038) 897-128-30 โทรสาร (038) 897-140-1

  สาขาที่ 2 สำนักงานกรุงเทพตั้งอยู่เลขที่ 32/56 ชั้น 26 อาคารซิโน-ไทย ทาวเวอร์ ถนนอโศก
  สุขุมวิท 21 เขตวัฒนา กรุงเทพฯ 10110

  โทรศัพท์ (02) 260-1181, 260-1266-70 โทรสาร (02) 260-1182

ทุนจดทะเบียน : หุ้นสามัญจำนวน 25 ล้านหุ้น มูลค่าที่ตราไว้หุ้นละ 10.00 บาท รวม
250,000,000.00 บาท

ทุนชำระแล้ว : หุ้นสามัญจำนวน 25 ล้านหุ้น มูลค่าที่ตราไว้หุ้นละ 10.00 บาท รวม
250,000,000.00 บาท

2.2 บุคคลอ้างอิง

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

Thailand Securities Depository Co., Ltd.

เลขที่ 62 อาคารตลาดหลักทรัพย์แห่งประเทศไทย ชั้น 4, 6-7 ถนนรัชดาภิเษก

  แขวงคลองเตย เขตคลองเตย กรุงเทพฯ 10110

  โทรศัพท์ : 359-1200-01 โทรสาร 359-1259

ผู้สอบบัญชี : บริษัท เคพีเอ็มจี ออดิท (ประเทศไทย) จำกัด

KPMG Audit (Thailand) Limited

ชั้น 21-22 เอ็มไพร์ทาวเวอร์ 195 ถนนสาทรใต้ แขวงยานนาวา เขตสาทร

กรุงเทพฯ 10120

โทรศัพท์ : 677-2000 โทรสาร 677-2222

ที่ปรึกษากฎหมายทั่วไป : บริษัท เดชอุดม แอนด์ แอสโซซิเอทส์ จำกัด

DEJ-UDOM & ASSOCIATES LTD.

ชั้น 9 อาคารชาญอิสระ เลขที่ 942/142-3 ถนนพระราม 4 กรุงเทพฯ 10500

  โทรศัพท์ : 233-0055 โทรสาร 236-6681

2.3 การทำสัญญากับผู้ร่วมทุน

บริษัท ได้มีการทำสัญญากับผู้ร่วมทุน 2 รายคือ บริษัท โตโมเอะ คอร์ปอเรชั่น จำกัด และบริษัท
มิตซุย แอนด์คัมปนี (ไทยแลนด์) จำกัด ที่จะให้ความช่วยเหลือทางด้านเทคนิคและการค้า
โดยข้อตกลงดังกล่าวได้ระบุใน Share Subscription Agreement ระหว่างบริษัท กับผู้ร่วมทุน
สาระสำคัญของความช่วยเหลือระหว่างกันมีดังนี้

1) คู่สัญญา : บริษัท เอสทีพี แอนด์ ไอ จำกัด (มหาชน) (“บริษัท”)

บริษัท โตโมเอะ คอร์ปอเรชั่น จำกัด (“โตโมเอะ”)

วันที่ทำสัญญา : วันที่ 17 มีนาคม 2538

สาระสำคัญของข้อตกลง : 1. คู่สัญญาได้ตกลงที่จะให้ความช่วยเหลือทางด้านธุรกิจเป็นระยะเวลา
10 ปีประกอบด้วย

  -กรณีที่โตโมเอะได้รับงานผลิตโครงสร้างเหล็กในประเทศไทยจะให้สิทธิกับบริษัทเป็นรายแรกที่จะรับงานจากโตโมเอะ

  -
  บริษัทแต่งตั้งให้โตโมเอะเป็นตัวแทนแต่ผู้เดียวในการส่งออกงานผลิตโครงสร้างเหล็กไปยังประเทศญี่ปุ่น

2.
ในกรณีที่บริษัทได้รับการติดต่อให้ผลิตงานโครงสร้างเหล็กจากบริษัทญี่ปุ่นหรือบริษัทญี่ปุ่นในประเทศไทย
และบริษัทมีความประสงค์ที่จะรับงานดังกล่าวบริษัทจะต้องแจ้งให้ทางโตโมเอะทราบ

3.
ในกรณีที่บริษัทมีความประสงค์ที่จะทำการจำหน่ายหุ้นสามัญที่ออกใหม่ให้บุคคลภายนอกอันมีผลทำให้โครงสร้างผู้ถือหุ้นรายใหญ่ของบริษัทมีการเปลี่ยนแปลงอย่างเป็นสาระ
บริษัทจะต้องแจ้งให้โตโมเอะทราบล่วงหน้าเป็นลายลักษณ์อักษร

4. โตโมเอะได้ให้ความช่วยเหลือทางด้านเทคนิคแก่บริษัท
โดยการฝึกอบรมแก่พนักงานของบริษัทที่ประเทศญี่ปุ่น แบ่งออกเป็น 2 ระดับคือ
ระดับวิศวกรและระดับรองลงมา
โดยค่าใช้จ่ายในการฝึกอบรมพนักงานระดับวิศวกรจะเป็นภาระของบริษัท
ส่วนระดับที่รองลงมาจะเข้าฝึกงานโดยได้รับค่าจ้างจากโตโมเอะเช่นเดียวกับคนงานอื่น ๆ

5. โตโมเอะได้ส่งผู้บริหารมาช่วยในด้านการบริหารงานจำนวน 1 คน

2) คู่สัญญา : บริษัท เอสทีพี แอนด์ ไอ จำกัด (มหาชน) (“บริษัท”)

บริษัท มิตซุยแอนด์คัมปนี (ไทยแลนด์) จำกัด (“มิตซุย”)

วันทำสัญญา : วันที่ 17 มีนาคม 2538

สาระสำคัญของข้อตกลง : 1. ในกรณีที่มิตซุยได้รับงานผลิตโครงสร้างเหล็กในประเทศไทย
มิตซุยจะต้องให้สิทธิกับบริษัทเป็นรายแรกที่จะรับงานจากมิตซุย

2.
ในกรณีที่บริษัทได้รับการติดต่อให้ทำงานด้านโครงสร้างเหล็กจากบริษัทญี่ปุ่นหรือบริษัทญี่ปุ่นในประเทศไทย
และบริษัทมีความประสงค์ที่จะรับงานดังกล่าว บริษัทจะต้องแจ้งให้ทางมิตซุยทราบ

3.
ในกรณีที่บริษัทความประสงค์ที่จะทำการจำหน่ายหุ้นสามัญที่ออกใหม่ให้บุคคลภายนอกอันมีผลทำให้โครงสร้างผู้ถือหุ้นรายใหญ่ของบริษัทมีการเปลี่ยนแปลงอย่างเป็นสาระ
บริษัทจะต้องแจ้งให้มิตซุยทราบล่วงหน้าเป็นลายลักษณ์อักษร

4. หากบริษัทต้องการซื้อวัตถุดิบ ได้แก่ เหล็กรูปพรรณ และเหล็กแผ่น ที่สามารถผลิตได้ในประเทศ
โดยบริษัท เหล็กสยามยามาโตะ จำกัด บริษัทต้องซื้อผลิตภัณฑ์ของบริษัท สยามยามาโตะ จำกัด
โดยผ่านมิตซุยเท่านั้น เว้นเสียแต่ผู้ขายรายอื่นเสนอเงื่อนไขที่ดีกว่า

5. มิตซุยได้ส่งผู้บริหารมาช่วยในการบริหารงานจำนวน 1 คน